Berlingske Tidende, 1829-10-20
Petersborg, den 7de October. Den 19de September (1ste October ny Stiil, er følgende Allerhøieste Manifest udkommet: Vi Nicolay den Første, af Guds Naade Keiser a. a. Ved den Højestes Styrelse er en Tractat om en evig Fre sluttet med det tyrkiske Rige, og af begge Parters Befuldmægtigede den 2den (14de) September undertegnet i Adrianopel, Det er vitterligt for hele Verden, at Vi nødtvungne hav maattet drage Sværdet imod Porten. Under denne hellige Kam til Vort Riges Beskjermelse kappedes Vore elskede Undersaatter, tilskyndte af uafbrudt, begeistret Hengivenhed for Throne og Fæderneland, om at bringe Anstrængelse og Eiendom til Offer. Gud velsignede vort Forehavende J Europa og Asien, til Lands og til Vand, gav den russiske Hær nye Beviser paa sandt Heltemod; dette overrandt baade de Hindringer, som Naturen lagde den i Veien, og dens fortvivlende Fiendes haardnakkede Modstand. Jlende fra Seir til Seir, drog den over Saganlugt-Fjeldene, trængte frem over Balkan og sto udenfor Constantinopels Porte. Mod fredsommelige Jndvaaner, viiste den Skaansel, Menneskekjerlighed og Mildhed. End ikke i Kampens og Hæderens Dage undlode Vi noget Forsøg paa at gjøre Porten tilbøielig til at gjenoprette gjensidig Eendrægtighed; thi Erobreaand og Higen efter at udvide Ruslands Grændser er Os fremmed. Efter enhver Seier tilbøde Hærførerne Fred og Venskab. Men Alt var forgiæves. Først da Vor Tropper nærmede sig Constantinopel, overtydede Vor Adfærd Sultanen om, at Vi ikke tragte efter at tilintetgjøre hans Herredømme, men ikkun fordre Tractatens Opfyldelse; da erkjendte han Vore Hensigters Reenhed og rækkede Os sin Haand til den Fred, som meer end eengang var ham tilbuden. Denne Fred forskaffer Rusland rigelige, væsentlige Frugter, Vore Krigere have med deres Blod tilvundet Vort Rige vigtige Fordeele. Dardanellerne og Bosphorus ere fra nu af aabne for alle Nationers Handel uden Undtagelse. De russiske Grændser, ere, især fra den asiatiske Side, tilfulde betryggede ved Indlemmelsen af Fæstningerne Anapa, Poti, Achalzik, Arkhur og Achalkalaki i Vort Rige. De ældre Tractater med Porten ere af denne erkjendte i deres fulde Kraft. Erstatningen af Krigsomkostningerne og af det Tab, der var Vore Undersaatter tilføjet er sikkret Os. For Pesten, som ikke sielden truede det sydlige Rusland, ere, ifølge gjensidig Overeenskomst, ved Oprettelsen af en Quarantaine-Cordon langs med Donau, dobbelte Skranker, satte. Ogsaa er der taget velgjørende Hensyn paa vore Troesforvandter Skjebne, der leve under den ottomanske Ports Herredømme, Fyrstendommene Moldau og Wallachiets Rettigheder ere stadfæstede; deres Velstand er betrygget og udvidet. De Servierne ved Tractaten i Bucharest og ved Conventionen i Akierman hjemlede Rettigheder vare blevne uden Virkning; nu vorde ogsaa disse Tractater ubrødeligen overholdede. Grækenlands politiske Tilværelse, bestemt af Rusland, i Samfund med de allierede Magter, England og Frankrige, er ubetinget erkjendt af Porten. Denne er Grundvolden for Freden, der gjør en ønsket Ende paa en haardnakket Krig, I det vi forkynde alle Vore kjære og troe Undersaatter Budskabet om denne ny Gave, som fra Himlen er skienket Rusland, bringe Vi, med alle Landets Børn, et taknemmeligt Hjertes Offer til den alvældige Gud, der saaledes har forøget vort elskede Fædernelands Hæder. Til Gavn og Glæde vorde Frugterne af denne Fred for Vore troe Undersaatter, hvis Vel stedse bliver den vigtigste Gienstand for Vor utrættelige Omhu Givet i Zarskoje=Selo, den 19de September (1ste October) Aar 1829 efter Christi Byrd, i vor Regjerings fjerde. Nicolay. (Egenhændig).